
Par nekustamā īpašuma Jaungulbenes pagastā ar nosaukumu “Tehniskais centrs” atsavināšanu
Izskatīts Daukstu, Galgauskas, Jaungulbenes un Līgo pagastu apvienības pārvaldes, reģistrācijas Nr. 40900041186, juridiskā adrese: “Gulbīts”, Gulbītis, Jaungulbenes pagasts, Gulbenes novads, LV-4420 (turpmāk – Pārvalde), 2026.gada 21.maija iesniegums Nr. DGJL/2.5/26/55 (Gulbenes novada pašvaldībā saņemts 2026.gada 21.maijā un reģistrēts ar Nr. GND/5.13.2/26/1333-D), kurā tiek lūgts atsavināt nekustamo īpašumu Jaungulbenes pagastā ar nosaukumu “Tehniskais centrs”, kadastra numurs 5060 007 0117, kas sastāv no zemes vienības ar kadastra apzīmējumu 50600060118 ar platību 6,57 ha un zemes vienības ar kadastra apzīmējumu 50600070117 ar platību 11,84 ha. Iesniegumā tiek norādīts, ka zemes galvenais lietošanas mērķis ir zeme, uz kuras galvenā saimnieciskā darbība ir lauksaimniecība. Pārvalde ir veikusi minētā nekustamā īpašuma izvērtēšanu un secinājusi, ka iepriekš minēto zemes vienību nav racionāli un lietderīgi uzturēt, kas nav izmantojama pašvaldības funkciju nodrošināšanai.
Gulbenes novada pašvaldības īpašuma tiesības uz nekustamo īpašumu Jaungulbenes pagastā ar nosaukumu “Tehniskais centrs”, kadastra numurs 5060 007 0117, kas sastāv no zemes vienības ar kadastra apzīmējumu 50600060118 ar platību 6,57 ha un zemes vienības ar kadastra apzīmējumu 50600070117 ar platību 11,84 ha, ir nostiprinātas Jaungulbenes pagasta zemesgrāmatas nodalījumā Nr. 100000526910 ar Vidzemes rajona tiesas 2013.gada 12.novembra lēmumu.
Atbilstoši ierakstam Jaungulbenes pagasta zemesgrāmatas nodalījumā Nr. 291 nekustamajam īpašumam Jaungulbenes pagastā ar nosaukumu “Līgotnes”, kadastra numurs 50600070028 ir nostiprināta lietu tiesība - ceļa servitūta teritorija 0,1 ha platībā, kas apgrūtina minēto nekustamo īpašumu. Aprobežojums noteikts saskaņā ar Latvijas Republikas valsts zemes dienesta Gulbenes rajona nodaļas 1999.gada 21.jūlija lēmumu Nr. 563 “Par zemes piešķiršanu īpašumā par samaksu” 8.1.papakšpunktu. Līdz ar to zemes vienībai ar kadastra apzīmējumu 50600070117 ir nodrošināts pieslēgums koplietošanas ielai (ceļam) pa blakus esošo zemes vienību ar kadastra apzīmējumu 50600070058, kas ietilpst nekustamā īpašuma Jaungulbenes pagastā ar nosaukumu “Līgotnes”, kadastra numurs 50600070028, sastāvā. 
Saskaņā ar Valsts zemes dienesta Nekustamā īpašuma valsts kadastra informācijas sistēmas telpiskajiem datiem zemes vienība ar kadastra apzīmējumu 50600060118 piekļaujas valsts vietējās nozīmes autoceļam V447 Vecaduliena – Kaipi. 
Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.
Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā apvienotās Attīstības un tautsaimniecības komitejas un Finanšu komitejas ieteikumu, ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo nekustamo īpašumu Jaungulbenes pagastā ar nosaukumu “Tehniskais centrs”, kadastra numurs 5060 007 0117, kas sastāv no zemes vienības ar kadastra apzīmējumu 50600060118 ar platību 6,57 ha un zemes vienības ar kadastra apzīmējumu 50600070117 ar platību 11,84 ha, elektroniskā izsolē ar augšupejošu soli.
2. 	UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
3. 	Par izpildi atbildīga Gulbenes novada pašvaldības īpašuma novērtēšanas un izsoļu komisija.
4. 	Lēmuma izpildes kontroli veikt Gulbenes novada pašvaldības izpilddirektoram.

